Kichwa: Ni kwanini wanasiasa wa Korea Kusini wananyoa vichwa ?\nKwa kuzingatia jina la hapo juu la makala ya kuwaziwa, fikiria makala.\n
Hwang Kyo-ahn anadai kujiuzulu kwa waziri "mhalifu'' wa sheria

Hwang Kyo-ahn alinyolewa upara mbele ya wafuasi wake na wandishi wa habari nje ya kasri la raia Jumatatu jioni. 

Upinzani wao ni dhidi ya waziri mpya wa sheria, Cho Kuk ambaye familia yake inahusika katika kashfa ya rushwa. 

Wiki iliyopita,  wanawake wawili wabunge walinyoa nywele zao kutokana na  sakata hiyo hiyo. 

Walionyoa vichwa vyao wanatoka katika chama cha kihafidhina na muungao unaoipinga serikali ya sasa ya rais Moon Jae-in

Walionyoa vichwa vyao wanatoka katika  chama cha kihafidhina na muungao unaoipinga serikali ya sasa  ya  rais Moon Jae-in.   

Wanataka Bwana  Cho ajiuzulu na afutwe kazi. 

Maandamano haya yanahusu nini?

Cho Kuk, profesa wa zamani  wa masuala ya sheria na mshirika wa rais Moon , alichukua mamlaka wiki iliyopita kama waziri wa sheria.

Lakini wakosoaji wake  wana jazba kwamba aliteuliwa kuchukua wadhfa huo na Bwana  Moon licha ya kuendelea wa shutuma za ufisadi  kuhusu elimu na uhalifu wa fedha dhidi yake.  

Mke wake, ambaye pia ni profesa , pia anasakwa kwa madai ya kugushi vyeti vilivyomsaidia binti yao kujiunga na chuo kikuu na kupata ufadhili wa masomo , jambo ambalo limeviudhi vyuo vikuu na wanafunzi wengine wa vyuo vikuu. 

Hwang Kyo-ahn alinyolewa kichwa chake nje ya makazi ya rais Moon Jae -in

Waendesha mashtaka pia wanatafuta mwekezaji  katika  mfuko tata wa usawa unaodaiwa kuwakumuhusisha ndugu yake mwingine.  Katika wiki za hivi karibuni , waendesha mashtakawalifanya uvamizi kadhaa katika familia ya Bi Cho.  

 Katika kikao cha kwanza cha kusikiliza madai dhidi yake Ijumaa , Cho alisema  "anaomba msamaha sana kwa vijana waliokereka  "  juu ya madai ya kugushi vyeti kwa binti yake ''.  Lakini akasema anataka kufanya mageuzi katika mfumo wa sheria.

Bwana  Moon amesisistiza kuwa hakuna uthibitisho kuwa kulikuwa na hatua ya ukiukaji wa sheria na akasema itakuwa ni vibaya kutomteua mtu kwa misingi ya madai tu.

Lakini kesi hiyo imeibua mjadala kuhusu faida wanazopata walio nacho  nchini Korea Kusini ,...